એવાં પણ કિસ્સા જોવાં મળે છે કે છોકરા કે છોકરીએ પોતાના માતાપિતાની જાણ બહાર ખાનગીમાં પોતાની પસંદગીના પ્રિય પાત્ર સાથે લગ્ન કરી લીધા હોય છતાં માતાપિતાના દાબ દબાણનાં કારણે સગપણ માટે કે લગ્ન માટે તૈયાર થઈ જાય પણ આ વાત લાંબો સમય સુધી છુપી ન રહી શકવાનાં કારણે જગજાહેર થવાથી બંને પક્ષોની બદનામી થતી હોય છે તેથી આ બાબતે પાછળથી બદનામીનો ભોગ બનવું ના પડે તે માટે સગપણની વાત વખતે છોકરા છોકરીએ પ્રથમ મુલાકાત વખતે જ આપસમાં ખાનગી ચોખવટ કરી લેવી જોઈએ અને માતાપિતાના ગમે તેટલા દાબ દબાણ કે ધમકીને ધ્યાનમાં લીધા વિના, સામા પક્ષની બદનામી ન થાય એ રીતે સામેના પાત્રને કુનેહપૂર્વક ના પાડતા અચકાવું જોઈએ નહીં. . સગપણની વાતચીત વખતે સંતાનની શારીરિક, માનસિક કે અન્ય કોઈ પણ પ્રકારની ખામી વિશે નિખાલસતાથી જણાવવામાં શાનો વાંધો હોય શકે?